શૌર્યની પ્રતિમા જેવો કાક, સૌન્દર્ય, સંસ્કાર અને સાહિત્યપ્રીતિની મૂર્તિ સમી મંજરી, કોઈ વિશાલ મહાલયના ભવ્ય ખંડર જેવો મુંજાલ, પ્રૌઢ પ્રેમના ગંભીર સ્વસ્થ ચિત્ર જેવી મીનળદેવી, કુટિલ નીતિમાં પાવરધો ઉદો, સ્વપ્નદ્રષ્ટા કીર્તિદેવ, ગૌરવશાળી ત્રિભુવનપાળ તથા ગરવી રસિક કાશ્મીરાદેવી, સ્વપ્નસભર સોમ તથા અલૌકિકતાના આવિષ્કાર સમી રાણક- આવા વિવિધ રંગના પાત્રોની સૃષ્ટિ મુનશીએ આ નવલકથામાં ઘડી છે.